stanford-oval/wikipedia huggingface dataset:
David Katoatau

| Mitalit> Maa:   Kiribati.Miesten painonnosto.Tyynenmeren kisat  | Mitalit> Maa:   Kiribati.Miesten painonnosto.Tyynenmeren kisat  | Mitalit> Maa:   Kiribati.Miesten painonnosto.Tyynenmeren kisat  | Maa:   Kiribati> Miesten painonnosto. |
| --- | --- | --- | --- |
|  Hopeaa | Nouméa 2011 | 94 kg |  |
| Oseanian-mestaruuskilpailut  | Oseanian-mestaruuskilpailut  | Oseanian-mestaruuskilpailut  |  |
|  Kultaa | 2009 | 94 kg |  |
|  Kultaa | 2012 | 94 kg |  |
|  Kultaa | 2013 | 105 kg |  |
|  Kultaa | 2014 | 105 kg |  |
|  Pronssia | 2010 | 94 kg |  |
|  Pronssia | 2011 | 94 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 |  105 kg |  |
| Kansainyhteisön-mestaruuskilpailut  | Kansainyhteisön-mestaruuskilpailut  | Kansainyhteisön-mestaruuskilpailut  |  |
|  Kultaa | 2009 | 85 kg |  |
|  Kultaa | 2012 | 94 kg |  |
David Katoatau (s. 17. heinäkuuta 1984 Nonouti) on kiribatilainen painonnostaja.
Katoatau voitti kultaa Glasgow'n 2014 Kansainyhteisön kisojen alle 105 kg:n painoluokassa nostettuaan tempauksessa 148 kg ja työnnössä 200 kg. Tämä oli Kiribatin kaikkien aikojen ensimmäinen mitali Kansainyhteisön kisoissa. New Delhin Kansainyhteisön kisoissa 2010 hän oli 94 kg:n painoluokassa neljäs. Hän on voittanut Kansainyhteisön-mestaruuden 85-kiloisissa 2009 ja 94-kiloisissa 2012.
Katoatau sijoittui Pekingin olympialaisissa 2008 85 kg:n painoluokassa 15:nneksi ja  Lontoossa 2012 94-kiloisissa 17:nneksi. Hänestä tuli Lontoossa ensimmäinen karsintojen kautta olympialaisiin selviytynyt kiribatilaisurheilija.
Katoatau saavutti Tyynenmeren kisoissa hopeaa 94 kg:n sarjassa Nouméassa 2011. Pienille saarille tarkoitetuissa Pacific Mini Gameseissa hän voitti samassa painoluokassa kultaa 2009 ja 105-kiloisissa 2013. Hän on voittanut Oseanian-mestaruuden 94-kiloisissa 2009 ja 2012 sekä 105-kiloisissa 2013 ja 2014 sekä saavuttanut pronssia 94 kg:n painoluokassa 2010 ja 2011.
Anna Pjatyh

| Mitalit | Mitalit | Mitalit |  |
| --- | --- | --- | --- |
|  Anna Pjatyh |  Anna Pjatyh |  Anna Pjatyh |  |
Maa:  Venäjä
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | kolmiloikka |  |
|  Pronssia | Berliini 2009 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | kolmiloikka |  |
|  Pronssia | Doha 2010 | kolmiloikka |  |
| EM-kilpailut  | EM-kilpailut  | EM-kilpailut  |  |
|  Pronssia | Göteborg 2006 | kolmiloikka |  |
Anna Viktorovna Pjatyh (ven. Анна Викторовна Пятых, s. 4. huhtikuuta 1981 Moskova) on venäläinen yleisurheilija, joka kilpailee pääasiassa kolmiloikassa.
Pjatyh voitti pronssia nuorten EM-kisoissa Riiassa 1999 tuloksella 13,36 m ja hopeaa nuorten MM-kisoissa Santiago de Chilessä 2000 tuloksella 14,18 m. 2002 hän loikki Münchenin EM-kisoissa kahdeksanneksi ja voitti samana vuonna Euroopan cupin. Seuraavana vuonna hän sijoittui neljänneksi Birminghamin sisäratojen MM-kisoissa, jonka jälkeen voitti Euroopan cupin tuloksella 14,79 m, oli neljäs Pariisin ulkoratojen MM-kisoissa ja neljäs IAAF:n yleisurheilufinaalissa. Vuonna 2004 Pjatyh voitti maansa mestaruuden sekä Euroopan cupin tuloksella 14,85 m. Ateenan olympialaisissa hän oli kahdeksas ja kauden lopussa IAAF:n yleisurheilufinaalissa kuudes.
Pjatyh voitti jälleen Euroopan cupin vuonna 2005. Myöhemmin samana vuonna hän voitti MM-pronssia Helsingin MM-kisoissa ja sijoittui kauden lopussa IAAF:n yleisurheilufinaalissa viidenneksi. 2006 hän voitti hopeaa Moskovan sisäratojen MM-kisoissa tuloksella 14,93 m. Göteborgin EM-kisoissa hän oli kolmas loikittuaan 15,02 m. Kauden lopussa hän oli IAAF:n yleisurheilufinaalissa neljäs. Hän voitti 2006 Venäjän mestaruuden sekä sisä- että ulkoradoilla.
Pjatyh voitti vuonna 2007 Venäjän mestaruuden ja sijoittui Osakan MM-kilpailuissa alun perin neljänneksi tuloksella 14,88 m. Pjatyhin edelle sijoittunut Hrisopigi Devetzi hylättiin dopingin takia vuonna 2016 ja Pjatyh nousi pronssimitalistiksi. Pjatyh itse kuitenkin hylättiin vuonna 2017. Hänen Osakan MM-kisoissa antamansa dopingnäyte tutkittiin uudelleen ja siinä oli merkkejä dopingin käytöstä.
Vuonna 2008 Pjatyh voitti Venäjän hallimestaruuden, mutta karsiutui Valencian MM-hallikilpailuissa. Pekingin olympialaisissa hän sijoittui kahdeksanneksi tuloksella 14,73 m ja voitti myöhemmin syksyllä IAAF:n yleisurheilufinaalin loikittuaan 14,78. Berliinin MM-kilpailuissa 2009 hän sijoittui kolmanneksi tuloksella 14,58 m. Saman vuoden IAAF:n yleisurheilufinaalissa hän oli kuudes.
Pjatyh sai pronssia Dohan sisäratojen MM-kilpailuissa 2010 tuloksella 14,64. Moskovan MM-kilpailuissa 2013 hän sijoittui seitsemänneksi.
Pjatyh sai vuonna 2017 neljän vuoden kilpailukiellon dopingrikkomuksistaan Osakan MM-kilpailuissa 2007 ja vuoden 2013 aikana osana Venäjän järjestäytynyttä dopingohjelmaa. Kilpailukielto tuli ajalle 15.12.2016–14.12.2020 ja Osakan MM-kilpailusuorituksensa lisäksi hänen tuloksensa 6.7.2013 lähtien hylättiin.
Henkilökohtaiset ennätykset

Pituushyppy: 672 (2007)
Kolmiloikka: 15,02 (2006)
Aiheesta muualla

Pjatyh rusatheltics.comissa (venäjäksi)
Dagobert III

Dagobert III 1700-luvun mitalissa.
Dagobert III (699–715) oli frankkien kuningas 711–715. Hän seurasi valtaistuimella isäänsä Kildebert III:ta. Dagobert oli kuitenkin vain nukkehallitsija, ja todellinen valta säilyi major domus Pipin Heristalilaisella, joka kuoli vuonna 714 .
Pipinin kuoleman jälkeen valtakunnassa syttyi sisällissota, joka johtui Pipinin perillisten ja muiden frankkiylimysten valtataistelusta. Neustriassa major domukseksi valittiin Dagobertin tuella Ragenfrid, kun taas Austrasiassa valtaa piti Pipinin leski Plektrudis. Dagobert kuoli vuonna 715, ja frankkien kuninkaana häntä seurasi vuonna 718 Kilperik II, joka valittiin Neustrian kuninkaaksi 715.
Detroit Metropolitanin lentoasema

Detroit Metropolitan Wayne Countyn kansainvälinen lentoasema (engl. Detroit Metropolitan Wayne County Airport) on Detroitin kansainvälinen lentoasema, joka sijaitsee Romuluksen kaupungissa. Lentoasema on Michiganin vilkkain lentoasema. Sitä käytti 32 242 473 matkustajaa vuonna 2012.
Lentoyhtiöt

Air Canada
Air France
AirTran Airways
American Airlines
Delta Airlines
Lufthansa
Spirit Airlines
United Airlines
Aiheesta muualla

Kuvia tai muita tiedostoja aiheesta Detroit Metropolitanin lentoasema Wikimedia Commonsissa
Detroit Metropolitanin lentoasema (Form 5010 PDF) (englanniksi)
Dagobah

| --- | --- |

Etäisyys galaksin keskuksesta: 50 250 valovuotta
Alue: Galaksin ulkokehä
Sektori: Sluisin sektori
Aurinkokunta: Dagobahin aurinkokunta
Aurinkoja: 1
Kuita: 0
halkaisija: 14 410 km
Vuoden pituus: 341 standardipäivää

Dagobah on fiktiivinen planeetta Tähtien sota -elokuvasarjan viidennessä osassa Imperiumin vastaisku. Dagobah on ulkokehän planeetta Dagobahin järjestelmässä. Kaukainen kartoittamaton ja asumaton soiden ja metsien planeetta, joka palveli Jedineuvoston jäsenen, tunnettu nimellä Yoda, suojapaikkana maanpaon aikana. Dagobah ei muutoin omaa mainittavampia älyllisiä elämänmuotoja.
Jedimestari Yoda pakeni Dagobahiin elokuvassa  Sithin kosto, mutta planeettaa saati kyseistä kohtausta ei elokuvassa näytetty. Yoda pakeni planeetalle maanpakoon, koska juuri muodostettu hirmuvalta  Galaktinen Imperiumi oli tuhonnut aikaisemman Vanhan Tasavallan kloonisotien päätteeksi. Obi-Wan Kenobia ja Yodaa lukuun ottamatta lähes kaikki muut tunnetut jediritarit salamurhattiin. Dagobah oli sopiva paikka piiloutua Galaktiselta Imperiumilta, syrjäisestä sijainnista johtuen planeetta oli lähes tuntematon ja kartoittamaton, eikä siellä ollut tunnettua älyllistä elämää, teknologiasta puhumattakaan. 
Yodan varsinainen syy valita Dagobah piilopaikakseen oli kuitenkin se, että planeetalla oli voimakas Voiman pimeän puolen vaikutus, joka peitti Yodan läsnäolon Voiman pimeän puolen käyttäjiltä.
Dagobah on elinkelpoinen planeetta. Planeetan ilmakehä on valtaosin paksun sumukerroksen ja pilvien peitossa. Planeetan pinta koostuu lähes yksinomaan rämeiköistä, joista, pienistä järvistä ja usvaisista soista. Aluskasvillisuus on vähäistä, mutta mangrovepuita muistuttavissa puissa on kiemuraisia juuria, taipuneita runkoja, joissa oksat alkavat korkealta. Koko planeetta on käytännössä yhtä rämeistä suota. Kaupunkeja eikä rakennuksia ei ole. Eläimistöä on kuitenkin runsaasti, enimmäkseen vedessä eläviä sekä lentäviä suurpetoja ja maalla eläviä niveljalkaisia. Dagobahissa ei tiettävästi ole muita älyllisiä olentoja kuin Yoda.
Coruxo FC

Coruxo Fútbol Club on jalkapalloseura, joka tulee Vigon kaupungista Espanjasta. Joukkue on perustettu vuonna 1930 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 1 500-paikkainen Campo do Vao.
Joukkue nousi ensimmäistä kertaa historiassaan Segunda División B:hen kaudeksi 2010–2011. Aikaisemmin se oli pelannut alimmalla kansallisella sarjatasolla Tercera Divisiónissa sekä alueellisissa sarjoissa.
Aiheesta muualla

Seuran virallinen kotisivusto (espanjaksi)
Segunda División B 2019–2020
| --- | --- |
Lohko 1:   At. Baleares  Atlético B  Celta B  Coruxo  Getafe B  Ibiza  Internacional  Langreo  Las Palmas B  Las Rozas  Marino  Melilla  Oviedo B  Peña Deportiva  Pontevedra  Racing Ferrol  Rayo Majadahonda  Real Madrid B  SS Reyes  Sporting B 
Lohko 2:   Alavés B  Amorebieta  Arenas  Barakaldo  Bilbao Athletic  Burgos  Calahorra  Cultural Leonesa  Guijuelo  Haro  Izarra  Leioa  Osasuna B  Real Sociedad B  Real Unión  Salamanca CF  Tudelano  UD Logroñés  Unionistas  Valladolid B 
Lohko 3:   Andorra  Badalona  Barcelona B  Castellón  Cornellà  Ebro  Ejea  Espanyol B  Gimnàstic  Hércules  La Nucía  Levante B  Llagostera  Lleida Esportiu  Olot  Orihuela  Prat  Sabadell  Valencia Mestalla  Villarreal B 
Lohko 4:   Algeciras  Atlético Sanluqueño  Badajoz  Cádiz B  Cartagena  Córdoba  Don Benito  Linense  Marbella  Mérida  Murcia  Recreativo  Recreativo Granada  San Fernando  Sevilla B  Talavera  UCAM Murcia  Villarrobledo  Villanovense  Yeclano
Cody McLeod

| Cody McLeod |
| --- | --- |

Henkilötiedot
Syntynyt: 26. kesäkuuta 1984 (ikä 40) Binscarth, Manitoba, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  93 kg
Pelaajaura
Pääsarjaura:  2007–2022
Aik. seurat:  Lowell Lock Monsters (AHL) San Diego Gulls (ECHL) Albany River Rats (AHL) Colorado Avalanche (NHL) Lake Erie Monsters (AHL) New York Rangers (NHL) Nashville Predators (NHL) Iowa Wild (AHL)
Wesley Cody McLeod (s. 26. kesäkuuta 1984 Binscarth) on kanadalainen entinen jääkiekkoilija. McLeodin pelipaikka oli vasen laitahyökkääjä. McLeod on 188 senttimetriä pitkä ja painaa 95 kilogrammaa.
Pelaajaura

McLeod neljä kautta WHL-juniorisarjassa, mutta häntä ei koskaan varattu NHL:ään. Hän pelasi UHL-, ECHL- ja AHL-sarjoissa muutaman kauden, kunnes teki try out -sopimuksen Colorado Avalancen kanssa vuonna 2007.
McLeod pelasi kaudesta 2007–2008 Colorado Avalanchessa, kunnes hänet kaupattiin tammikuussa 2017 Nashville Predatorsiin. Ensimmäisen ottelunsa Nashvillessa hän pelasi 14. tammikuuta 2017, vanhaa seuraansa Colorado Avalanchea vastaan. Ottelussa McLeod tappeli Jarome Iginlan kanssa, ja teki maalin vain päivä pelaajakaupan jälkeen, vanhassa kotihallissaan.
Tehopisteiden valossa McLeodin paras kausi NHL:ssä on ollut kausi 2008–2009, jolloin hän teki 75 ottelussa tehot 15+5.
Predators laittoi kaudella 2017–2018 McLeodin vapaiden pelaajien waivers-listalle, josta New York Rangers poimi hänet tammikuussa 2018. McLeod palasi Nashvilleen seuraavalla kaudella, kun Rangers kauppasi hänet Predatorsiin vaihdossa varaustilaisuuden varausvuoroon.
Aiheesta muualla

Cody McLeod Elite Prospects. Everysport Media Group AB. (englanniksi)
David Prowse

| David Prowse |
| --- | --- |
 David Prowse vuonna 2007.
Henkilötiedot
Syntynyt: 1. heinäkuuta 1935 Bristol
Kuollut: 28. marraskuuta 2020 (85 vuotta)
Ammatti:  kehonrakentaja, painonnostaja ja näyttelijä
Aiheesta muualla
www.darthvader-starwars.com
IMDb
Elonet
David Prowse (1. heinäkuuta 1935 Bristol – 28. marraskuuta 2020) oli englantilainen kehonrakentaja, painonnostaja ja näyttelijä. Hänet tunnettiin roolistaan Darth Vaderin näyttelijänä alkuperäisessä Tähtien sota -elokuvatrilogiassa, joskin hahmon ääninäyttelijänä toimi Prowsen sijaan James Earl Jones ja hahmoa ilman kypärää näytteli Sebastian Shaw. Prowse omisti kuntosalin Lontoossa. Hänellä oli vaimo ja kolme lasta.
David Prowse voitti kilpaurallaan kolmesti painonnoston raskaassa sarjassa Britannian-mestaruuden. Hän edusti Englantia vuoden 1962 Kansainyhteisön kisoissa.
Prowsen ensimmäinen elokuva oli James Bond -satiiri Casino Royale (1967), missä hän näytteli Frankensteinin hirviötä. Prowse oli saanut roolin lähinnä kokonsa ansiosta, mutta se innoitti häntä jatkamaan uraa näyttelijänä. Frankensteini hirviötä hän näytteli uudestaan kahdessa Hammerin kauhuelokuvassa, The Horror of Frankensteinissa (1970) ja elokuvassa Frankenstein ja vampyyrin kosto (1974).
Prowse näytteli Kellopeliappelsiinissa (1971) henkivartijaa, ja televisiossa hän oli muun muassa minotauros Doctor Who -sarjan jaksossa. Ohjaaja George Lucas huomasi Prowsen Kellopeliappelsiinista ja kutsui tämän Tähtien sodan koe-esiintymisiin. Hänelle ajateltiin joko Darth Vaderin tai Chewbaccan roolia.
Prowse kertoi myöhemmin, että hän otti vastaan Darth Vaderin roolin, koska ”pahat tyypit muistetaan aina paremmin”. Prowse näytteli hahmoa kolmessa elokuvassa, alkuperäisessä elokuvassa, Imperiumin vastaiskussa ja Jedin paluussa. Prowsen lounaisenglantilainen murre ei kuitenkaan sopinut Darth Vaderin uhkaavalle hahmolle, joten hahmoa ääninäytteli James Earl Jones. Tähtien sodan suosion seurauksena Prowsekin kiersi lähes 40 vuoden ajan erilaisissa fanitapahtumissa. Huhujen mukaan hän ajautui Lucasin kanssa niin pahoihin erimielisyyksiin, että Lucas kielsi vuonna 2010 Prowsea osallistumasta virallisiin tapahtumiin.
Prowsen itsensä mukaan hänen paras roolinsa oli niin sanottu Green Cross Code -mies, joka oli Britannian liikenneturvallisuuden kasvot yli kymmenen vuoden ajan. Green Cross Code -mies oli supersankari, joka oli pukeutunut vihreä-valkoiseen asusteeseen. Hahmon iskulause oli ”Stop, look and listen” (”Pysähdy, katso ja kuuntele”).
Prowse kuoli koronavirukseen 85-vuotiaana 28. marraskuuta 2020. Ennen kuolemaansa hän oli sairastanut myös Alzheimerin tautia.
Aiheesta muualla

Kuvia tai muita tiedostoja aiheesta David Prowse Wikimedia Commonsissa
David Prowse Internet Movie Databasessa. (englanniksi)
Anathema

| Anathema |
| --- | --- |
 Anathema esiinymässä Festimadissa, Espanjassa 2007.
Tiedot
Toiminnassa:  1990–2020
Tyylilaji:  doom metal (varhainen tuotanto) death metal (varhainen tuotanto) vaihtoehtorock progressiivinen rock
Kotipaikka:   Liverpool, Englanti
Laulukieli:  englanti
Jäsenet:  Vincent Cavanagh, laulu, kitara   Daniel Cavanagh, kitara, laulu   Jamie Cavanagh, basso   Les Smith, koskettimet   John Douglas, rummut   Lee Douglas, laulu  
Entiset jäsenet:  Darren White, laulu (1990–1995)  Duncan Patterson, basso, koskettimet (1991–1998)  Shaun Taylor-Steels, rummut (1997–1998)  Martin Powell, koskettimet, viulu (1998–2000)  Dave Pybus, basso (1998–2001) 
Levy-yhtiö:  Peaceville Records   Music for Nations  
Aiheesta muualla
Kotisivut
Infobox OKNimi-testi OK: 
Anathema on englantilainen rock-yhtye, joka sai alkunsa Liverpoolissa vuonna 1990 nimellä Pagan Angel. Anathema oli yksi doom metalin ja death metalin risteytyksen pioneereista Unholyn, Thergothonin, Paradise Lostin ja My Dying Briden ohella. Yhtyeen alkuaikojen jälkeen sen tyyli on kehittynyt metallimusiikin genremääritelmien yli nykyiseen tunnelmalliseen ja synkänpuhuvaan rock-ilmaisuun.
Anathema on esiintynyt Suomessa useaan otteeseen: vuonna 1999 Ilosaarirockissa, joulukuussa 2005 Jyväskylässä, Oulussa ja Helsingissä, 30. kesäkuuta 2006 Tuska Open Air Metal Festival -festivaaleilla Helsingissä sekä joulukuussa 2006 Helldone-festivaalilla Helsingissä. Vuonna 2008 yhtye soitti muun muassa Kuopio Rockissa. Lisäksi Daniel Cavanagh on soittanut useita pienempiä klubikeikkoja Suomessa.
Anathema aloitti syksyn 2010 kiertueensa Suomesta.
Jäsenet > Nykyiset

Vincent Cavanagh – laulu, rytmikitara (1990–)
Daniel Cavanagh – kitara (1990–2002, 2003–)
Jamie Cavanagh – basso (1990–1991, 2002–)
John Douglas – rummut (1990–1997, 1998–)
Lee Douglas – laulu (2000–)
Daniel Cardoso – koskettimet (2011-)
Jäsenet > Entiset

Darren White – laulu (1990–1995)
Duncan Patterson – basso, koskettimet (1991–1998)
Shaun Steels – rummut (1997–1998)
Martin Powell – koskettimet (1998–2000)
Dave Pybus – basso (1998–2001)
Les Smith – koskettimet (2000–2011)
Diskografia

| --- | --- |
 Albumit Serenades (1993)  The Silent Enigma (1995)  Eternity (1996)  Alternative 4 (1998)  Judgement (1999)  A Fine Day to Exit (2001)  A Natural Disaster (2003)  We’re Here Because We’re Here (2010)  Weather Systems (2012)  Distant Satellites (2014)  The Optimist (2017) EP:t The Crestfallen (1992)  Pentecost III (1995) Demot An Iliad of Woes (1990)  All Faith Is Lost (1991) :  Kokoelmat Resonance (2001)  Resonance Vol. 2 (2002)  Hindsight (2008)  Falling Deeper (2011) Singlet ”They Die” (1992)  ”We Are the Bible” (1994)  ”Alternative Future” (1998)  ”Deep” (1999)  ”Make It Right” (1999)  ”Pressure” (2001) Videot A Vision of a Dying Embrace (1997,  VHS; DVD 2002)  Were You There? (2004,  DVD)  A Moment in Time (2006,  DVD)
Aiheesta muualla

Kuvia tai muita tiedostoja aiheesta Anathema Wikimedia Commonsissa
Anatheman viralliset sivut
Anathema-fanisivu (Arkistoitu – Internet Archive)
Anathema Doom Metal Band -fanisivu (Arkistoitu – Internet Archive)
Puolalainen Anathema-sivu
Davide Facchin

Davide Facchin (s. 29. huhtikuuta 1987 San Donà di Piave, Italia) on italialainen jalkapallomaalivahti, joka edustaa Serie C2:ssa pelaavaa Olbia Calciota.
Facchin edusti aiemmin Serie A-joukkue AC Milania, ja hänet nostettiin ensimmäistä kertaa pelaavaan kokoonpanoon 25. marraskuuta 2006, kun ykkösmaalivahti Dida loukkaantui. Hän toimi Milanin kolmosmaalivahtina tammikuuhun 2007 saakka.
David Šain

| Mitalit> Maa:   Kroatia.Miesten soutu. Olympialaiset  | Mitalit> Maa:   Kroatia.Miesten soutu. Olympialaiset  | Mitalit> Maa:   Kroatia.Miesten soutu. Olympialaiset  | Maa:   Kroatia> Miesten soutu. |
| --- | --- | --- | --- |
|  Hopeaa | Lontoo 2012 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Karapiro 2010 | pariaironelonen |  |
|  Kultaa | Chungju 2013 | pariaironelonen |  |
|  Pronssia | Bled 2011 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Hopeaa | Montemor-o-Velho 2010 | pariaironelonen |  |
David Šain (s. 8. helmikuuta 1988 Osijek) on kroatialainen soudun maailmanmestari ja olympiamitalisti. Hän edustaa osijekilaista Iktus-seuraa.
Šain kuului Kroatian pariaironeloseen, joka saavutti olympiahopeaa Lontoossa 2012. Hän voitti pariaironelosen maailmanmestaruuden Karapirossa 2010 ja Chungjussa 2013. MM-pronssia hän saavutti samassa veneluokassa Bledissä 2011 ja sijoittui neljänneksi Poznańissa 2009. Pariaironelosen EM-hopeaa hän saavutti Montemor-o-Velhossa 2010.
Šain voitti pariaironelosessa alle 23-vuotiaiden maailmanmestaruuden 2009 ja 2010 sekä saavutti junioreiden MM-hopeaa  2006. Hän on voittanut maailmancupin kilpailun pariaironelosessa Münchenissä 2009, Bledissä, Münchenissä ja Luzernissa 2010, Hampurissa 2011, Belgradissa, Luzernissa ja Münchenissä 2012 sekä Etonissa ja Luzernissa 2013.
Arvopaperi (lehti)

| Arvopaperi |
| --- | --- |


Lehtityyppi:  aikakauslehti
Julkaisija:  Alma Talent
ISSN:  ISSN 0782-6060
Levikki:  17 841 (LT 2017)
Perustettu:  1981
Päätoimittaja:  Ninni Myllyoja
Kotimaa:  Suomi
Kieli:  suomi
Aiheesta muualla
Kotisivu
Arvopaperi on suomalainen, kuukausittain ilmestyvä sijoittamisen erikoislehti, jota julkaisee Alma Talent. Arvopaperin päätoimittajana toimii Ninni Myllyoja. Lehden levikki vuonna 2017 oli noin 18 000.
Arvopaperi on julkaissut ainakin vuodesta 2001 lähtien vuosittaista Pörssirikkaat-listausta, jossa listataan Helsingin pörssissä noteerattujen omistusten perusteella rikkaimmat suomalaiset. Pörssirikkaiden ohella lehti julkaisee vuosittain Perherikkaat-selvityksen, jossa listataan rikkaimmat listaamattomia perheyhtiöitä omistavat suomalaiset.
Historia

Arvopaperi-lehti aloitti keväällä 1981 muutamaa kuukautta aiemmin perustetun Osakesäästäjien Keskusliiton jäsenlehtenä. Lehteä julkaissut Suomen Arvopaperimediat Oy siirtyi Talentumin omistukseen 2004. Alma Media puolestaan osti Talentumin vuonna 2015.
Arvopaperilla oli aiemmin neljästi vuodessa ilmestyvä sisarjulkaisu, asumiseen ja asuntosijoittamiseen keskittyvä Arvoasunto-lehti.
Historia > AP Areena

Arvopaperi-lehden palveluun on kesästä 1997 saakka kuulunut sijoitusaiheinen verkkokeskustelupalsta AP Areena. Se tuli 2000-luvulla tunnetuksi vilkkaasta ja räväkästä keskustelustaan, joka johti muun muassa Antti Piipon voittamaan kunnianloukkausjuttuun erästä AP Areenan kirjoittajaa vastaan. Toisaalta keskustelupalsta ansioitui nopeana tiedonvälittäjänä joulukuun 2004 tsunamien yhteydessä. Kirjailija Karo Hämäläinen koosti AP Areenan vuoden 2006 keskusteluista kirjan Mitä mukissa – AP Areenan vuosikirja 2007 (Talentum 2007).
AP Areenan moderointia tehostettiin ja käyttöliittymää uudistettiin huhtikuussa 2012, minkä seurauksena monet palstan vakiokäyttäjät siirtyivät keskustelemaan perustamaansa Trooli.fi -palveluun.
Aiheesta muualla

Arvopaperi
Davide Astori

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. tammikuuta 1987
Syntymäpaikka: San Giovanni Bianco, Italia
Kuolinaika: 4. maaliskuuta 2018 (31 vuotta)
Pelipaikka: keskuspuolustaja
Pituus: 188 cm
Junioriseurat
: Pontisola
2001–2006: Milan
Seurat
| Vuodet | Seura | O | (M) |
| 2006–2008 | Milan | 0 | (0) |
| 2006–2007 | → Pizzighettone (laina) | 6 | (0) |
| 2007–2008 | → Cremonese (laina) | 15 | (1) |
| 2008–2016 | Cagliari | 174 | (3) |
| 2014–2015 | → Roma (laina) | 24 | (1) |
| 2015–2016 | → Fiorentina (laina) | 33 | (0) |
| 2017–2018 | Fiorentina | 58 | (3) |
| Yhteensä | Yhteensä | 310 | (8) |
Maajoukkue
| 2004–2005 | Italia | 4 | (0) |
| 2011–2017 | Italia | 14 | (1) |
 Seurajoukkueuran tilastot kattavat vain kansalliset sarjat, päivitetty 9. maaliskuuta 2018.  Maajoukkueuran tilastot päivitetty 9. maaliskuuta 2018.
Davide Astori (7. tammikuuta 1987 San Giovanni Bianco – 4. maaliskuuta 2018 Udine) oli italialainen jalkapalloilija, pelipaikaltaan keskuspuolustaja. Hän edusti viimeisenä seuranaan Italian Serie A:ssa pelannutta Fiorentinaa ja oli joukkueen kapteeni. Aiemmin hän edusti myös AS Pizzighettonea, US Cremonesea, Cagliaria ja Romaa.
Astori pelasi myös Italian maajoukkueessa vuosina 2011–2017.
Astori löydettiin kuolleena hotellihuoneestaan 4. maaliskuuta 2018 ennen Fiorentinan sarjaottelua Udinesea vastaan. Hän oli kuollut nukkuessaan, Fiorentinan mukaan kyseessä oli äkillinen sairauskohtaus. Tapauksen vuoksi Serie A:n kaikki päivän ottelut peruttiin. Astori haudattiin 8. maaliskuuta 2018 Firenzessä tuhansien ihmisten läsnä ollessa. Paikalla oli myös Juventuksen pelaajia, jotka pelasivat edellisenä iltana Mestarien liigan ottelussa Lontoossa. Astoria hoitanut lääkäri Giorgio Galanti tuomittiin keväällä 2021 vuoden ehdolliseen vankeusrangaistukseen kuolemantuottamuksesta. Astorilla oli jo aiemmin todettu sydänsairauteen viittaavia oireita, mutta lääkäri oli antanut hänelle siitä huolimatta luvan pelata.